Ruhanidən sensasion açıqlama: "Rusiya ABŞ-la toqquşmanın bir addımlığında olub”
10 Aprel 2017 - 13:38
Ruhanidən sensasion açıqlama:"Rusiya ABŞ-la toqquşmanın bir addımlığında olub”
Suriyanın Şayrat aviabazasına endirdiyi raket zərbələrinə görə ABŞ və Rusiya toqquşmanın bir neçə addımlığında olub.
Bu barədə İran prezidenti Həsən Ruhani deyib.
H. Ruhaninin sözlərinə görə, hava zərbələrini endirmək üçün ABŞ-ın gətirdiyi bəhanə əsassız olub: "“Qaz yayılıb, nəticədə insanlar ölüb. Biz məsələnin detallarını öyrənmək üçün beynəlxalq komissiyanın yaradılmasını təklif etdik. Fikrimizcə, məsələni araşdırmaq çətin deyildi. Məlum olsa ki, qazı terrorçular yayıb, ABŞ nə edəcək? Əgər terrorçular anlasa ki, hər dəfə qaz yaymaqla, ABŞ onları dəstəkləyəcək, o zaman bölgənin taleyi necə olacaq? Rusiya rəsmiləri mənimlə danışıqlarda bildirirdilər ki, raket zərbələrinə görə, ABŞ-la münaqişənin bir neçə addımlığında olublar”.